pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี ในนามของประเทศอาเซียน ในการประชุม SDG Summit
วันพฤหัสบดีที่ 10 ตุลาคม 2562
ถ้อยแถลงนายกรัฐมนตรี ในนามของประเทศอาเซียน ในการประชุม SDG Summit
วันอังคารที่ ๒๔ กันยายน ๒๕๖๒ สํานักงานใหญ่สหประชาชาติ นครนิวยอร์ก สหรัฐอเมริกา
ท่านประธานสมัชชาสหประชาชาติ
ท่านเลขาธิการสหประชาชาติ
ท่านประธานคณะมนตรีเศรษฐกิจและสังคม
ท่านผู้มีเกียรติ
​
ผมยินดีที่ได้มากล่าวถ้อยแถลงในนามอาเซียน ๑๐ ประเทศ ได้แก่ บรูไน กัมพูชา อินโดนีเซีย สปป.ลาว มาเลเซีย เมียนมา ฟิลิปปินส์ สิงคโปร์ เวียดนาม และไทย
เมื่อเดือนมิถุนายนที่ผ่านมา ผู้นําอาเซียน ได้ร่วมกันรับรองวิสัยทัศน์ว่าด้วยความเป็นหุ้นส่วนเพื่อความยั่งยืน ซึ่งจะช่วยสนับสนุนการขับเคลื่อนการพัฒนาที่ยั่งยืนในระดับโลก และอาเซียนยังได้เห็นชอบข้อริเริ่ม “ความเกื้อกูลระหว่างวิสัยทัศน์ประชาคมอาเซียน ค.ศ. ๒๐๒๕ กับวาระการพัฒนาที่ยั่งยืน ค.ศ. ๒๐๓๐”
อาเซียนมุ่งหวังที่จะเป็นประชาคมที่มีประชาชนเป็นศูนย์กลาง ไม่ทิ้งใครไว้ข้างหลัง โดยมีกุญแจสามดอกที่สําคัญ ได้แก่ การเร่งรัดการดําเนินการ การขับเคลื่อนSDGsในระดับพื้นที่ และการเสริมสร้างความร่วมมือระหว่างกัน โดยมุ่งเน้นการเร่งขับเคลื่อนSDGsตามวิถีทางที่เหมาะสมกับบริบทของแต่ละประเทศ และต้องร่วมมือกันทุกภาคส่วน
อันดับแรก เราจะเร่งรัดการดําเนินการเพื่อสร้างความเชื่อมโยงและลดความเหลื่อมล้ํา โดยใช้วิทยาศาสตร์ เทคโนโลยี และนวัตกรรม ในการยกระดับคุณภาพชีวิตตามเป้าหมายดิจิทัลอาเซียนที่เป็นมิตรต่อสิ่งแวดล้อม รวมทั้งอนุรักษ์และฟื้นฟูสิ่งแวดล้อม ขจัดปัญหาขยะทะเลและใช้ทรัพยากรทางทะเลอย่างยั่งยืน
สอง เราจะขับเคลื่อนSDGsในระดับพื้นที่ ส่งเสริมการมีส่วนร่วมในการกําหนดนโยบาย ใช้แนวทางการพัฒนาที่เป็นของชุมชน สร้างพลังชุมชน ให้ชุมชนเข้าถึงระบบการเงิน สนับสนุนธุรกิจขนาดกลางและขนาดย่อม และเตรียมการเข้าสู่สังคมสูงอายุ
สาม เราจะเสริมสร้างความร่วมมือ ส่งเสริมการเปิดเสรีทางการค้า ผ่านเวทีพหุภาคี การเจรจาอาร์เซป (RCEP)การสร้างเครือข่ายเมืองอัจฉริยะ และสร้างภูมิต้านทานต่อภัยพิบัติทางธรรมชาติ เพื่อปกป้องประชาชนและไม่ให้ภัยพิบัติส่งผลกระทบต่อการพัฒนา
ท้ายนี้ อาเซียนพร้อมร่วมมือกับสหประชาชาติและนานาประเทศในการพัฒนาองค์ความรู้ ศักยภาพ และแลกเปลี่ยน แนวปฏิบัติที่ดี ซึ่งการจัดตั้งศูนย์อาเซียนเพื่อการหารือและการศึกษาวิจัยด้านการพัฒนาที่ยั่งยืนในไทยปลายปีนี้จะช่วยเพิ่ม ขีดความสามารถในการขับเคลื่อนSDGsให้เป็นรูปธรรมทั้งในและนอกอาเซียนต่อไป
ท่านประธาน
หากเราอยากส่งต่อโลกที่ยั่งยืนให้ลูกหลานของเรา เรามีเวลาเหลือไม่มากแล้ว เราต้องลงมือทําตั้งแต่บัดนี้ ทําให้มากขึ้น ทําให้เร็วขึ้น และร่วมกันทําอย่างแข็งขัน
ขอบคุณครับ
รัฐบาลไทย-ข่าวทำเนียบรัฐบาล-นายกรัฐมนตรีเผยกรณีสหรัฐห้ามนำเข้าน้ำปลาจากไทย เพียง 2 บริษัทเท่านั้น ระบุต้องแก้ไขการผลิตให้ถูกต้อง
วันพุธที่ 24 ตุลาคม 2561
นายกรัฐมนตรีเผยกรณีสหรัฐห้ามนําเข้าน้ําปลาจากไทย เพียง 2 บริษัทเท่านั้น ระบุต้องแก้ไขการผลิตให้ถูกต้อง
นายกรัฐมนตรีเผยกรณีสหรัฐห้ามนําเข้าน้ําปลาจากไทย เพียง 2 บริษัทเท่านั้น ระบุต้องแก้ไขการผลิตให้ถูกต้อง
วันนี้ (24 ตุลาคม 2561) เวลา 14.40 น. ณ บริเวณห้องโถงชั้น 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการประชุมคณะรัฐมนตรีถึงกรณีสหรัฐอเมริกาห้ามนําเข้าน้ําปลาบางยี่ห้อจากประเทศไทย ว่า เรื่องสหรัฐอเมริกาห้ามนําเข้าน้ําปลาก็ต้องเข้าใจ ซึ่งได้ถามในที่ประชุมและกระทรวงพาณิชย์แล้ว บริษัทที่ถูกแบนไม่ใช่ทั้งหมด มีเพียง 2 บริษัท ซึ่งมีการหารือเรื่องนี้มา 5 ปีแล้ว กระทรวงพาณิชย์ก็เตือนไปหลายครั้ง ทั้งหมดอยู่ที่กระบวนการผลิต ต้องไปปรับแก้วิธีการผลิตให้ตรงกับที่กําหนด คงไม่ใช่เรื่องการแบนน้ําปลาไทยทั้งหมด อย่างไรก็ตาม ขณะนี้กระทรวงพาณิชย์และกระทรวงเกษตรและสหกรณ์กําลังประสานงานอยู่
-------------------------------------------
รัฐบาลไทย-ข่าวทำเนียบรัฐบาล-กสร. เปิดรับสมัครประกวด สปก.ต้นแบบด้านความปลอดภัย
วันพุธที่ 7 มีนาคม 2561
กสร. เปิดรับสมัครประกวด สปก.ต้นแบบด้านความปลอดภัย
กรมสวัสดิการและคุ้มครองแรงงาน ชวนนายจ้างร่วมประกวดสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2561 เริ่มรับสมัคร 8 มี.ค. - 9 เม.ย.61 นี้ พร้อมเผยเกณฑ์คัดเลือกเข้มต้องไม่เคยถูกดําเนินคดีด้านความปลอดภัยทุกกร
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.จัดประกวดสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน มาอย่างต่อเนื่อง เพื่อเปิดโอกาสให้นายจ้าง ลูกจ้างได้ร่วมมือกันพัฒนาและยกระดับมาตรฐานความปลอดภัยในสถานประกอบกิจการ และเพื่อให้สถานประกอบกิจการที่ได้รับการคัดเลือกสามารถเป็นต้นแบบในการพัฒนาคุณภาพชีวิตของลูกจ้างด้านความปลอดภัยในการทํางานได้อย่างแท้จริง คณะอนุกรรมการการประกวดฯ ได้กําหนดหลักเกณฑ์ให้สถานประกอบกิจการที่จะเสนอชื่อเข้ารับการคัดเลือกต้องไม่เคยถูกดําเนินคดีด้านความปลอดภัยในการทํางานในทุกกรณีในช่วงเวลา 2 ปี คือตั้งแต่ 1 ม.ค.59 ถึง 31 ธ.ค.60 ไม่มีลูกจ้างประสบอันตรายจากการทํางานถึงขั้นเสียชีวิต ทุพพลภาพ และสูญเสียอวัยวะบางส่วน รวมทั้ง อัตราการประสบอันตรายจากการทํางาน ถึงขั้นหยุดงานเกิน 3 วัน ต้องลดลงไม่น้อยกว่าร้อยละ 5 โดยเปรียบเทียบจากปี 2560 กับปี 2559 นอกจากนี้ สถานประกอบกิจการจะต้องจัดตั้งชมรมจิตอาสาสร้างวินัยและวัฒนธรรมความปลอดภัยในสถานประกอบกิจการ จัดตั้งคลินิกความปลอดภัยฯ ด้วย
อธิบดีกสร. กล่าวต่อไปว่า การประกวดสถานประกอบกิจการต้นแบบดีเด่นด้านความปลอดภัยฯ จะเริ่มเปิดรับสมัครตั้งแต่วันที่ 8 มีนาคม ถึงวันที่ 12 เมษายน 2561 สถานประกอบกิจการสามารถดูรายละเอียดเพิ่มเติม ดาวน์โหลดใบสมัครได้ที่www.oshthai.orgเลือกหัวข้อ การคัดเลือกสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2561 หรือสอบถามข้อมูลได้ที่ กองความปลอดภัยแรงงาน โทรศัพท์0 2448 9128-39
รัฐบาลไทย-ข่าวทำเนียบรัฐบาล-รมช.สธ.ย้ำอย่าประมาทผ่อนคลายมาตรการ ยังไม่เข้าระยะปลอดภัยจริง
วันพุธที่ 22 เมษายน 2563
รมช.สธ.ย้ําอย่าประมาทผ่อนคลายมาตรการ ยังไม่เข้าระยะปลอดภัยจริง
รัฐมนตรีช่วยว่าการกระทรวงสาธารณสุข ย้ําอย่าประมาทผ่อนคลายมาตรการ ต้องนับต่ออีก 28 วันหลังจากไม่พบผู้ป่วยรายใหม่ เร่งจับคู่ความช่วยเหลือจากผู้มีใจศรัทธาให้ตรงกลุ่มที่เดือดร้อน แนะหาเพื่อนคู่คิดจับเข่าคุยระบายความเครียด
รัฐมนตรีช่วยว่าการกระทรวงสาธารณสุข ย้ําอย่าประมาทผ่อนคลายมาตรการ ต้องนับต่ออีก 28 วันหลังจากไม่พบผู้ป่วยรายใหม่ เร่งจับคู่ความช่วยเหลือจากผู้มีใจศรัทธาให้ตรงกลุ่มที่เดือดร้อน แนะหาเพื่อนคู่คิดจับเข่าคุยระบายความเครียด
บ่ายวันนี้ (22 เมษายน 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า หากจะมีการผ่อนคลายมาตรการ จะต้องพิจารณาสถานการณ์ว่าดีขึ้น ซึ่งประกอบด้วยหลายปัจจัย ตัวเลขผู้ป่วยรายใหม่ที่ลดลงถือเป็นความสําเร็จของคนไทยทุกคน แต่การยืนยันว่าไม่พบผู้ป่วยรายใหม่หรือตัวเลขเป็นศูนย์ จะต้องเฝ้าติดตามค้นหาต่อไปอีก 28 วันนับจากวันที่ไม่มีรายงานผู้ป่วยรายใหม่ เพื่อให้แน่ใจว่าไม่มีผู้ติดเชื้อตกค้างหรือซ่อนอยู่ เพราะหากผ่อนคลายแล้วเกิดการปล่อยปละละเลย จะเกิดการระบาดกลับมาซ้ําอีกแน่นอน และจะเพิ่มแบบก้าวกระโดด ดังนั้นต้องไม่ประมาท ยังต้องรักษาความเข้มข้นมาตรการเดิมต่อไปอีกสักระยะ
ดร.สาธิตกล่าวต่อว่า รัฐบาลได้มีมาตรการเยียวยาผลกระทบที่เกิดขึ้นทุกระดับตามความเหมาะสมในสถานการณ์ครั้งนี้ เราได้เห็นทั้งคนที่เดือดร้อนและคนที่มีใจศรัทธาที่พยายามช่วยเหลือซึ่งกันและกันเป็นภาพที่น่ายินดี แต่จะต้องมีการบริหารจัดการเพื่อให้ปลอดภัยไม่เกิดการแพร่ระบาดของโรค รัฐบาลจะหาวิธีจับคู่ความช่วยเหลือจากที่ต่างๆ ให้ตรงกับกลุ่มที่เดือดร้อนให้มากที่สุด เพื่อแก้ปัญหาได้ตรงกลุ่มและทันท่วงที ให้เราผ่านวิกฤตไปได้ด้วยกันให้ได้
“ขอให้ทุกคนมีสุขภาพจิตที่ อึด-ฮึด-สู้ ไปด้วยกัน ในยามที่มีปัญหาควรหาเพื่อนคู่คิดที่สามารถรับฟังปัญหาของเราได้ เพื่อจะช่วยลดความเครียด ลดความวิตกกังวลของกันและกัน” ดร.สาธิต กล่าว
************************************** 22 เมษายน 2563
รัฐบาลไทย-ข่าวทำเนียบรัฐบาล-กรมหม่อนไหม กระทรวงเกษตรฯ สืบสานพระราชปณิธานอนุรักษ์ไหมไทย เตรียมจัดงาน “ตรานกยูงพระราชทานสืบสานตำนานไหมไทย ครั้งที่ 13”
วันพุธที่ 25 กรกฎาคม 2561
กรมหม่อนไหม กระทรวงเกษตรฯ สืบสานพระราชปณิธานอนุรักษ์ไหมไทย เตรียมจัดงาน “ตรานกยูงพระราชทานสืบสานตํานานไหมไทย ครั้งที่ 13”
กรมหม่อนไหม กระทรวงเกษตรฯ สืบสานพระราชปณิธานอนุรักษ์ไหมไทย เตรียมจัดงาน “ตรานกยูงพระราชทานสืบสานตํานานไหมไทย ครั้งที่ 13” วันที่ 31 ก.ค.- 4 ส.ค.61 ณ อิมแพ็คเมืองทองธานี
นายธนิตย์อเนกวิทย์รองปลัดกระทรวงเกษตรและสหกรณ์กล่าวในโอกาสเป็นประธานแถลงข่าวการเตรียมจัดงาน “ตรานกยูงพระราชทาน สืบสานตํานานไหมไทย ครั้งที่ 13” ประจําปี2561ณ ห้องประชุม115กระทรวงเกษตรและสหกรณ์ภายใต้แนวคิด “สืบสานตํานานไหมไทยสายใยแห่งแผ่นดิน” ระหว่างวันที่ 31 กรกฎาคม – 4 สิงหาคม2561ณฮอลล์2 - 3ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี พบกับนิทรรศการความรู้สัญลักษณ์ตรานกยูงพระราชทาน 4 ชนิดชมผ้าไหม เส้นไหม และผลิตภัณฑ์ที่ชนะการประกวด ประจําปี 2561ผลงานทายาทหม่อนไหมดีเด่นเกษตรกรดีเด่นการออกแบบสิ่งทอจากมุมมองและไลฟ์สไตล์ของคนรุ่นใหม่การจัดแสดงเอกลักษณ์จาก10จังหวัดของไทยนิทรรศการความรู้ด้านหม่อนไหมและร้านจําหน่ายผ้าไหมจากทั่วประเทศ
นางสุดารัตน์ วัชรคุปต์ เหล่าวิชยา อธิบดีกรมหม่อนไหมกล่าวเพิ่มเติมว่า การจัดงาน “ตรานกยูงพระราชทาน สืบสานตํานานไหมไทย ครั้งที่ 13”จากพระปรีชาสามารถและพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ ในรัชกาลที่9ที่ทรงมีต่อวงการหม่อนไหมของประเทศไทย ทําให้เกษตรกรผู้ประกอบอาชีพด้านหม่อนไหม มีชีวิตความเป็นอยู่ที่ดีขึ้นตลอดจนไหมไทยเป็นที่ยอมรับทั้งในประเทศและต่างประเทศนับเป็นพระมหากรุณาธิคุณอย่างยิ่งที่ทรงเป็นองค์อุปถัมภกต่อวงการหม่อนไหมไทยดังนั้น กระทรวงเกษตรและสหกรณ์
โดยกรมหม่อนไหมจึงจัดงาน “ตรานกยูงพระราชทาน สืบสานตํานานไหมไทย” ขึ้นเป็นประจําทุกปี เพื่อเฉลิม
พระเกียรติและน้อมรําลึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ ในรัชกาลที่9ที่ทรงให้ความสําคัญกับอาชีพการปลูกหม่อนเลี้ยงไหม และมีพระราชปณิธานในการอนุรักษ์งานด้านหม่อนไหมให้คงอยู่กับประเทศไทยนอกจากนี้ยังเป็นการเผยแพร่ประชาสัมพันธ์เครื่องหมายรับรองผ้าไหม “สัญลักษณ์ตรานกยูงพระราชทาน” ทั้ง 4 ชนิดให้เป็นที่รู้จักแก่สาธารณชน ซึ่งจะช่วยสร้างความมั่นใจให้กับผู้บริโภคมากขึ้นอีกด้วย
สําหรับงาน “ตรานกยูงพระราชทาน สืบสานตํานานไหมไทย ครั้งที่ 13”ประจําปี 2561 กําหนดจัดขึ้นภายใต้แนวคิด“สืบสานตํานานไหมไทยสายใยแห่งแผ่นดิน”ระหว่างวันที่ 31 กรกฎาคม – 4 สิงหาคม 2561 ณ อาคาร 2 - 3 ศูนย์การแสดงสินค้าและการประชุมอิมแพ็ค เมืองทองธานีจังหวัดนนทบุรีซึ่งปีนี้ได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9ทรงพระกรุณาโปรดเกล้าฯ ให้สมเด็จพระเทพรัตนราชสุดาฯ
สยามบรมราชกุมารี เสด็จพระราชดําเนินแทนพระองค์ทรงเปิดงาน ในวันที่ 31 กรกฎาคม 2561 เวลา 17.30 น.
รัฐบาลไทย-ข่าวทำเนียบรัฐบาล-กระทรวงเกษตรฯ สนับสนุนโครงการส่งเสริมการปลูกข้าวโพดหลังนาผ่านระบบสหกรณ์ ปีการผลิต 2562/63
วันศุกร์ที่ 20 ธันวาคม 2562
กระทรวงเกษตรฯ สนับสนุนโครงการส่งเสริมการปลูกข้าวโพดหลังนาผ่านระบบสหกรณ์ ปีการผลิต 2562/63
กระทรวงเกษตรฯ สนับสนุนโครงการส่งเสริมการปลูกข้าวโพดหลังนาผ่านระบบสหกรณ์ ปีการผลิต 2562/63 เป็นทางเลือกหนึ่งที่จะทําให้เกษตรกรมีรายได้เพิ่มมากขึ้น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของสหกรณ์การเกษตรบ้านหม้อ จํากัด ต.บ้านหม้อ อ.พิชัย จ.อุตรดิตถ์ โดยได้พบปะเกษตรกรที่เข้าร่วมโครงการส่งเสริมการปลูกข้าวโพดหลังนาผ่านระบบสหกรณ์ ปีการผลิต 2562/63 และเยี่ยมชมการสาธิตกระบวนการรับซื้อ การสีข้าวโพด และปรับปรุงคุณภาพข้าวโพดเลี้ยงสัตว์
“จังหวัดอุตรดิตถ์มีภาคการเกษตรเป็นภาคหลักในโครงสร้างทางเศรษฐกิจ เกษตรกรส่วนใหญ่เพาะปลูกข้าวเป็นผลผลิตหลัก ที่ผ่านมาเกษตรกรบางส่วนมีการเปลี่ยนแปลงเนื้อที่เพาะปลูก ส่งผลให้เนื้อที่เก็บเกี่ยวและผลผลิตเฉลี่ยต่อไร่มีปริมาณเพิ่มขึ้น การดําเนินโครงการส่งเสริมการปลูกข้าวโพดหลังนาผ่านระบบสหกรณ์ ปีการผลิต 2562/63 จะสามารถปรับสมดุลการผลิตและเป็นการปรับระบบการปลูกข้าวไม่ให้มีการปลูกข้าวอย่างต่อเนื่องตลอดทั้งปี ซึ่งข้าวโพดเลี้ยงสัตว์เป็นพืชเศรษฐกิจที่เหมาะสมในการปลูกหลังฤดูทํานา ใช้ปริมาณน้ําในการเพาะปลูกน้อย และให้ผลตอบแทนสูงกว่า จึงเป็นทางเลือกหนึ่งที่จะทําให้เกษตรกรมีรายได้เพิ่มมากขึ้น” นางสาวมนัญญา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รอง นรม. พล.ร.อ.ณรงค์ฯ เป็นประธานการประชุมคณะกรรมการสุขภาพแห่งชาติ ครั้งที่ 6/2560
วันจันทร์ที่ 20 พฤศจิกายน 2560
รอง นรม. พล.ร.อ.ณรงค์ฯ เป็นประธานการประชุมคณะกรรมการสุขภาพแห่งชาติ ครั้งที่ 6/2560
ที่ประชุมรับทราบความคืบหน้าการจัดสมัชชาสุขภาพแห่งชาติ ซึ่งเน้นชุมชนเป็นศูนย์กลางในการป้องกันและการแก้ไขปัญหายาเสพติด พร้อมส่งเสริมให้คนไทยทุกช่วงวัยมีกิจกรรมทางกายมากขึ้น
วันนี้ (17 พ.ย.60) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการสุขภาพแห่งชาติ ครั้งที่ 6/2560
ที่ประชุมรับทราบความคืบหน้าการจัดสมัชชาสุขภาพแห่งชาติ ครั้งที่ 10 พ.ศ. 2560 โดยมีระเบียบ 4 ข้อดังนี้ 1. การส่งเสริมให้คนไทยทุกช่วงวัยมีกิจกรรมทางกายเพิ่มขึ้น 2. ชุมชนเป็นศูนย์กลางในการป้องกันและแก้ไขปัญหายาเสพติด 3. การพัฒนาพื้นที่เล่นสร้างเสริมสุขภาวะของเด็กปฐมวัยและวัยประถมศึกษา 4. การจัดการขยะมูลฝอยในชุมชนแบบมีส่วนร่วมและยั่งยืน
นอกจากนี้ ที่ประชุมได้รับทราบผลการดําเนินงานการพัฒนานโยบายสาธารณะแบบมีส่วนร่วมบนพื้นฐานทางปัญญา ระดับพื้นที่ ปีงบประมาณ พ.ศ. 2560 โดยมีแผนงานพัฒนาสังคมสุขภาวะระดับพื้นที่ ซึ่งมุ่งส่งเสริมและสนับสนุนเครือข่ายองค์กรทุกภาคส่วน ทั้งภาคประชาสังคม ภาครัฐ ภาควิชาการ และภาควิชาชีพ โดยร่วมเป็นหุ้นส่วนการพัฒนา และสนับสนุนให้มีการขับเคลื่อนนโยบายสาธารณะแบบมีส่วนร่วมโดยบูรณาการพลังทุกภาคส่วนในพื้นที่ทุกจังหวัดทั่วประเทศ ซึ่งมีผลการดําเนินการสามารถขับเคลื่อนนโยบายสาธารณะแบบมีส่วนร่วมบนพื้นฐานทางปัญญา ในหลายพื้นที่ทั่วประเทศ เช่น การขับเคลื่อนฯ จังหวัดยโสธร เกิดนโยบายจังหวัด “เมืองเกษตรอินทรีย์” พื้นที่นําร่องลดการใช้สารเคมีเกษตรใน 2 ตําบล ตลาดสีเขียว 6 แห่ง โรงพยาบาลใช้วัตถุดิบเกษตรอินทรีย์ผลิตเมนูผู้ป่วย 2 แห่ง ร้านอาหารปลอดภัย 3 แห่ง ธรรมนูญสุขภาพตําบลโนนเปือย โดยเน้นขับเคลื่อนอาหารปลอดภัย เป็นต้น
ทั้งนี้ ประชาชนทุกคนสามารถติดตามรับชมการขับเคลื่อนเหล่านั้นได้ ผ่านรายการย้อนหลัง คลิปสั้น รายการปฏิบัติการลุก ปลุก เปลี่ยน เฟส1 ได้ทางเว็บไซต์สถานีวิทยุและโทรทัศน์สุขภาพแห่งชาติ www.healthstation.in.th
.................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เชื้อไวรัสโควิด-19 คืออะไร ??
วันอังคารที่ 12 พฤษภาคม 2563
เชื้อไวรัสโควิด-19 คืออะไร ??
ความรู้เบื้องต้นเกี่ยวกับเชื้อไวรัสโควิด-19
โควิด-19 เป็นเชื้อไวรัสชนิดหนึ่งที่สามารถติดต่อกันได้ผ่านละอองไอจามของผู้ติดเชื้อ หรือ เชื้ออาจอยู่บนสิ่งของที่เราจับแล้วเอามือนั้นมาถูกอวัยวะบางส่วนของร่างกาย เช่น ตา จมูก ปาก ซึ่งหากติดเชื้อแล้วจะมีอาการ ไข้สูง จาม ไอ เป็นต้น
วิธีการป้องกัน
-สวมหน้ากากอนามัย
-อยู่บ้าน
-ใช้มาตรการเว้นระยะห่าง
-หมั่นล้างมือและรักษาความสะอาดของร่างกาย
รัฐบาลไทย-ข่าวทำเนียบรัฐบาล-ก.อุตฯ ร่วมปันสุข  ลงพื้นที่ชุมชนวัดมะกอก ลุยแจกถุงยังชีพกว่า 500 ถุง เพื่อช่วยบรรเทาความเดือดร้อนให้ประชาชน
วันศุกร์ที่ 22 พฤษภาคม 2563
ก.อุตฯ ร่วมปันสุข  ลงพื้นที่ชุมชนวัดมะกอก ลุยแจกถุงยังชีพกว่า 500 ถุง เพื่อช่วยบรรเทาความเดือดร้อนให้ประชาชน
กระทรวงอุตสาหกรรมเดินหน้าโครงการอุตสาหกรรมปันสุข มอบถุงยังชีพให้แก่ประชาชนที่อาศัยอยู่ในพื้นที่ชุมชนวัดมะกอก ราชเทวี กทม.
(22 พฤษภาคม 2563) กระทรวงอุตสาหกรรมเดินหน้าโครงการอุตสาหกรรมปันสุข มอบถุงยังชีพให้แก่ประชาชนที่อาศัยอยู่ในพื้นที่ชุมชนวัดมะกอก ราชเทวี กทม. ที่ได้รับความเดือดร้อนจากการ แพร่ระบาดของเชื้อไวรัสโควิด-19 มุ่งสร้างขวัญกําลังใจให้แก่ประชาชนผู้ได้รับผลกระทบ นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมเดินหน้าโครงการอุตสาหกรรมปันสุขอย่างต่อเนื่อง หลังจากจัดทําตู้อุตสาหกรรมปันสุข “หยิบพอดี มีก็แบ่งปัน” จํานวน 4 ตู้ ตั้งอยู่ ณ บริเวณริมถนนพระราม 6 ด้านหน้ากระทรวงอุตสาหกรรมเพื่อร่วมแบ่งปันอาหาร ให้กับประชาชนผู้มีรายได้น้อยที่อยู่ในพื้นที่โดยรอบกระทรวงอุตสาหกรรมแล้วนั้น วันนี้ก็ได้นําคณะผู้บริหาร เจ้าหน้าที่กระทรวงอุตสาหกรรมลงพื้นที่ชุมชนวัดมะกอก มอบถุงยังชีพจํานวน 500 ชุด เพื่อร่วมบรรเทาความเดือดร้อนให้ประชาชน
“กระทรวงอุตสาหกรรมขอร่วมเป็นส่วนหนึ่งในการแบ่งเบาภาระให้ประชาชนผู้ได้รับความเดือดร้อน จากผลกระทบการแพร่ระบาดของเชื้อไวรัสโควิด-19 โดยจัดทําโครงการอุตสาหกรรมปันสุข ทั้งตั้งตู้ปันสุขหน้าบริเวณหน้ากระทรวงอุตสาหกรรม และในวันนี้ได้มาร่วมแจกถุงยังชีพ จํานวน 500 ชุดซึ่งเป็นสิ่งของที่ได้รับมอบจากภาคเอกชนและผู้มีจิตศรัทธาร่วมกันแบ่งปัน เพื่อเป็นการปันน้ําใจ สร้างขวัญกําลังใจเล็กๆน้อยๆ และช่วยแบ่งเบาให้แก่ประชาชนผู้ได้รับผลกระทบการแพร่ระบาดของเชื้อไวรัสโควิด-19 ซึ่งในถุงยังชีพ ประกอบไปด้วย ข้าวสาร น้ําตาล น้ํามัน บะหมี่กึ่งสําเร็จรูป ขนมขบเคี้ยว เป็นต้น” ปลัดกระทรวงอุตสาหกรรมกล่าว
ทั้งนี้ ได้สอบถามประชาชนในพื้นที่ว่าได้รับหน้ากากผ้าของกระทรวงอุตสาหกรรมครบถ้วนตามรายชื่อในทะเบียนบ้านหรือไม่ พบว่า ส่วนใหญ่ได้รับครบถ้วน และกล่าวขอบคุณและชื่นชมหน้ากากผ้า ของกระทรวงฯ มีคุณภาพดี หายใจสะดวก นอกจากนี้กระทรวงอุตสาหกรรมได้จัดเตรียมหน้ากากผ้าเพื่อแจกให้กับประชาชนในพื้นที่ที่ยังไม่ได้รับหน้ากากผ้าด้วย และขอเน้นย้ําให้ประชาชนให้ยังคงรักษามาตรการป้องกันตนเองเพื่อลดความเสี่ยงในการติดเชื้อไวรัสโคโรน่าต่อไป ทั้งการใส่หน้ากากอนามัย หมั่นล้างมือด้วยสบู่หรือแอลกอฮอล์ รวมทั้งการรักษาระยะห่างทางสังคม เพื่อลดความเสี่ยง ป้องกันการเกิดโรคโควิด–19 อยู่เสมอเพื่อช่วยลดความเสี่ยงของการเกิดโรค
-----------------------------------------
22 พฤษภาคม 2563
รัฐบาลไทย-ข่าวทำเนียบรัฐบาล-“อนุทิน” น้อมนำพระราชดำรัสในหลวง สู้โควิด-19 อย่างเป็นระบบ [กระทรวงสาธารณสุข]
วันพุธที่ 8 เมษายน 2563
“อนุทิน” น้อมนําพระราชดํารัสในหลวง สู้โควิด-19 อย่างเป็นระบบ [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข น้อมนําพระราชดํารัสพระบาทสมเด็จพระวชิรเกล้าเจ้าอยู่หัว สร้างความร่วมมือเครือข่ายการแพทย์ทุกแห่งเป็น “ทีมประเทศไทย” พร้อมเจรจาทุกประเทศแสวงหาการสนับสนุนอุปกรณ์การแพทย์ให้พร้อมทํางานต่อสู้โรคโควิด-19
รองนายกรัฐมนตรีและรัฐมนตรีว่าการกระทรวงสาธารณสุข น้อมนําพระราชดํารัสพระบาทสมเด็จพระวชิรเกล้าเจ้าอยู่หัว สร้างความร่วมมือเครือข่ายการแพทย์ทุกแห่งเป็น “ทีมประเทศไทย” พร้อมเจรจาทุกประเทศแสวงหาการสนับสนุนอุปกรณ์การแพทย์ให้พร้อมทํางานต่อสู้โรคโควิด-19 อย่างเต็มที่
วันนี้ (8 เมษายน 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมระบบบริการตรวจรักษาโรคติดเชื้อไวรัสโคโรนา 2019 (โควิด-19) โรงพยาบาลจุฬาลงการณ์ สภากาชาดไทย การตรวจคัดกรองเบื้องต้นด้วยระบบปรึกษาทางไกล คลินิกควบคุมการติดเชื้อทางเดินหายใจ ห้องปฏิบัติการตรวจเชื้อไวรัสโควิด-19 ด้วยเครื่อง RT-PCR โดยมีศาสตราจารย์ นายแพทย์สุทธิพงศ์ วัชรสินธุ ผู้อํานวยการโรงพยาบาล และคณบดีคณะแพทยศาสตร์จุฬาลงกรณ์มหาวิทยาลัย และศาสตราจารย์ นายแพทย์ธีระวัฒน์ เหมะจุฑา หัวหน้าศูนย์วิทยาศาสตร์สุขภาพโรคอุบัติใหม่ คณะแพทยศาสตร์จุฬาลงกรณ์มหาวิทยาลัย พร้อมคณะผู้บริหารร่วมต้อนรับ
นายอนุทินให้สัมภาษณ์ว่า วันนี้ตั้งใจมาเยี่ยมให้กําลังใจบุคลากรทางการแพทย์ ที่ให้การดูแลรักษาผู้ป่วยโรคโควิด-19 และจะไปให้กําลังใจ สนับสนุนทุกด้านกับเครือข่ายโรงเรียนแพทย์ทั้งหมด เพื่อสร้างความร่วมมือกับกระทรวงสาธารณสุข เพราะระบบสาธารณสุขไม่ได้มีเพียงแค่กระทรวงสาธารณสุขเท่านั้น ยังมีเครือข่ายโรงพยาบาลในทุกสังกัด ที่ล้วนเป็นด่านหน้าในการดูแลรักษาผู้ป่วย ตลอดจนบุคลากรทางการแพทย์ต่างก็ทํางานอย่างทุ่มเท กระทรวงสาธารณสุข ซึ่งเป็นผู้ดูแลจัดหายา เวชภัณฑ์ และอุปกรณ์ทางการแพทย์ พร้อมสนับสนุนภารกิจหน่วยงานด้านการแพทย์ในทุกองค์กร ยืนยันว่าจะไม่ปล่อยให้การทํางานของบุคลากรทางการแพทย์ต้องสะดุด รัฐบาลจะทําทุกวิถีทางและใช้ทุกความสัมพันธ์ที่มีกับประเทศผู้ผลิต เพื่อเจราจาจัดหาอุปกรณ์ทางการแพทย์ที่จําเป็นและมีมาตรฐานให้ได้มาอย่างเพียงพอ เพื่อกระจายให้ทุกโรงพยาบาลทุกสังกัดอย่างทั่วถึง
“ขอน้อมนําพระราชดํารัสจากพระบาทสมเด็จพระวชิรเกล้าเจ้าอยู่หัว ที่ได้พระราชทานให้เห็นว่าการต่อสู้กับสถานการณ์ครั้งนี้ต้องร่วมมือกันทุกส่วน ต้องทํางานอย่างเป็นระบบ ผมต้องบอกว่า พวกเราเป็นทีมเดียวกัน เป็นทีมประเทศไทย ที่จะร่วมกันต่อสู้กับสถานการณ์การระบาดโรคโควิด-19 และเชื่อว่าจะทําให้ระบบสาธารณสุขของประเทศไทยแข็งแกร่ง ด้วยความร่วมมือของทุกเครือข่ายการแพทย์เราจะผ่านพ้นสถานการณ์เหล่านี้ไปด้วยกัน” นายอนุทินกล่าว
รัฐบาลไทย-ข่าวทำเนียบรัฐบาล-“ปลัดพาณิชย์”ลงพื้นที่ติดตามสถานการณ์ไข่ไก่มั่นใจ ไม่มีปัญหาขาดแคลน
วันพุธที่ 1 เมษายน 2563
“ปลัดพาณิชย์”ลงพื้นที่ติดตามสถานการณ์ไข่ไก่มั่นใจ ไม่มีปัญหาขาดแคลน
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า กระทรวงพาณิชย์ได้ร่วมกับนายณัฐพงศ์ ศิริชนะ ผู้ว่าราชการจังหวัดนครนายก พลตํารวจตรี วิชัย สังข์ประไพ คณะที่ปรึกษารัฐมนตรีว่าการกระทรวงพาณิชย์
และนายประสิทธิ์ บุญดวงประเสริฐ ประธานคณะผู้บริหาร บริษัท เจริญโภคภัณฑ์อาหาร จํากัด (มหาชน) หรือ ซีพีเอฟ ลงพื้นที่ติดตามสถานการณ์การผลิตไข่ไก่ ณ โรงงานคัดแยกและบรรจุไข่ไก่ของซีพีเอฟ เพื่อสร้างความมั่นใจให้กับผู้บริโภคว่าประเทศไทยมีไข่ไก่เพื่อการบริโภคเพียงพอ และทางซีพีเอฟ ซึ่งเป็นหนึ่งในผู้ผลิตและจําหน่ายไข่ไก่ ก็พร้อมที่จะเร่งกระจายไข่ไก่ให้ถึงมือผู้บริโภคอย่างเต็มที่
ทั้งนี้ ในปัจจุบัน กระทรวงพาณิชย์ได้ออกประกาศคณะกรรมการกลางว่าด้วยราคาสินค้าและบริการ (กกร.) ห้ามส่งออกไข่ไก่ไปนอกราชอาณาจักรเป็นเวลา 30 วัน เพื่อชะลอการส่งออกไข่ไก่ไปตลาดต่างประเทศ และเพื่อให้ในประเทศมีไข่ไก่เพื่อการบริโภคอย่างเพียงพอ หลังจากที่ผู้บริโภคมีความต้องการซื้อไข่ไก่เพิ่มขึ้น จากการที่ต้องกักตัวเองอยู่ในบ้าน จากการป้องกันการแพร่ระบาดของไวรัสโควิด-19
“หลังจากที่ลงพื้นที่มาตรวจสอบ ที่โรงคัดแยก พบว่า โรงงานซีพีเอฟแห่งนี้มีปริมาณไข่ไก่จากฟาร์มป้อนเข้าสู่โรงงานอย่างต่อเนื่องตามภาวะกําลังผลิตปกติ ปริมาณไข่ไก่มีอยู่ในระบบเป็นจํานวนมาก และมีการกระจายออกสู่ช่องทางต่างๆ อย่างต่อเนื่อง และรวดเร็ว ทั้งยังมีปริมาณไข่ไก่ที่เตรียมส่งออกนอกราชอาณจักร อีกประมาณ 8-9 แสนฟอง ซึ่งไข่ไก่ส่วนนี้จะนําเข้าสู่ตลาดภายในประเทศ โดยไข่ไก่จํานวนดังกล่าวจะทยอยเข้าสู่ตลาดอย่างต่อเนื่อง จึงอยากให้ประชาชนผู้บริโภคมั่นใจได้ว่าปริมาณไข่ไก่จะเข้าสู่ตลาดอย่างเพียงพอ และป้อนความต้องการของผู้บริโภคได้ เพราะซีพีเอฟ ซึ่งเป็นผู้ผลิตและจําหน่ายไข่ไก่รายใหญ่ของไทยรายหนึ่ง ได้ยืนยันแล้วว่าพร้อมที่จะผลิตและเร่งกระจายอย่างต่อเนื่อง” นายบุณยฤทธิ์กล่าว
สําหรับบริษัทซีพีเอฟ ได้รับซื้อไข่ไก่จากฟาร์มในเครือข่ายที่มีที่ตั้งในจังหวัดชลบุรี จันทบุรี นครราชสีมา นครนายก มาคัดแยกและบรรจุเป็นแบรนด์ซีพี กระจายสินค้าให้กับห้างสรรพสินค้าชั้นนํา เช่น เทสโก้ โลตัส แม็คโคร เซเว่น อีเลฟเว่น เฟรชมาร์ท (โซนภาคกลาง) โดยโรงคัดแยกแห่งนี้มีกําลังการผลิตในการคัดแยก 2.0 ล้านฟองต่อวัน บรรจุเพื่อจําหน่ายจํานวน 1.5 ล้านฟอง และนําไปแปรรูปอีกจํานวน 5 แสนฟอง ในขณะที่กําลังการผลิตไข่ไก่ออกสู่ตลาดทั้งประเทศของซีพีเอฟ มีประมาณ 6.5 ล้านฟองต่อวัน
รัฐบาลไทย-ข่าวทำเนียบรัฐบาล-รมว. อุตสาหกรรม มอบนโยบายแก่นักเรียนทุน ก.พ. โครงการฝึกอบรมเพื่อสนับสนุนยุทธศาสตร์พัฒนาประเทศ  (Strategy-based)
วันจันทร์ที่ 10 ธันวาคม 2561
รมว. อุตสาหกรรม มอบนโยบายแก่นักเรียนทุน ก.พ. โครงการฝึกอบรมเพื่อสนับสนุนยุทธศาสตร์พัฒนาประเทศ  (Strategy-based)
นายอุตตม  สาวนายน รัฐมนตรีว่าการกระทรวงอุตสาหกรรม ให้เกียรติมอบนโยบายแก่นักเรียนทุน ก.พ. โครงการฝึกอบรมเพื่อสนับสนุนยุทธศาสตร์พัฒนาประเทศ (Strategy-based) ณ ห้องประชุมชุณหะวัณ ชั้น 3 สปอ.
วันนี้ (7 ธันวาคม 61) นายอุตตม สาวนายน รัฐมนตรีว่าการกระทรวงอุตสาหกรรม ให้เกียรติมอบนโยบายแก่นักเรียนทุน ก.พ. โครงการฝึกอบรมเพื่อสนับสนุนยุทธศาสตร์พัฒนาประเทศ (Strategy-based) สําหรับข้าราชการกระทรวงอุตสาหกรรม ประจําปีงบประมาณ พ.ศ. 2561 โดยมี นางเมธินี เทพมณี เลขาธิการ ก.พ. นายสุรพล ชามาตย์ รองปลัดกระทรวงอุตสาหกรรม นางชุติมา หาญเผชิญ รองเลขาธิการ ก.พ. เข้าร่วมรับฟังพร้อมกับผู้รับทุน ณ ห้องประชุมชุณหะวัณ ชั้น 3 สปอ.
รัฐบาลไทย-ข่าวทำเนียบรัฐบาล-กรุงไทยลดดอกเบี้ย MLR ลง 0.25% ต่อปี พร้อมออกเงินฝาก กรุงไทยเบิร์ธเดย์ ดอกเบี้ย 1.40% ต่อปี
วันศุกร์ที่ 7 กุมภาพันธ์ 2563
กรุงไทยลดดอกเบี้ย MLR ลง 0.25% ต่อปี พร้อมออกเงินฝาก กรุงไทยเบิร์ธเดย์ ดอกเบี้ย 1.40% ต่อปี
ธนาคารกรุงไทย ประกาศปรับลดอัตราดอกเบี้ยเงินกู้ MLR ลง 0.25% ต่อปี  เพื่อช่วยลดภาระต้นทุนทางการเงินของลูกค้าและผู้ประกอบการทุกประเภท รวมทั้งเอสเอ็มอีและรายย่อย เริ่ม 7 กุมภาพันธ์ 2563
ธนาคารกรุงไทย ประกาศปรับลดอัตราดอกเบี้ยเงินกู้ MLR ลง 0.25% ต่อปี เพื่อช่วยลดภาระต้นทุนทางการเงินของลูกค้าและผู้ประกอบการทุกประเภท รวมทั้งเอสเอ็มอีและรายย่อย เริ่ม 7 กุมภาพันธ์ 2563 และออกเงินฝากประจําพิเศษ กรุงไทยเบิร์ธเดย์ ระยะเวลาฝาก 7 เดือน อัตราดอกเบี้ย 1.40%ต่อปี เพื่อให้ลูกค้ามีกําลังใช้จ่ายในภาวะที่เศรษฐกิจชะลอตัว
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ของรัฐ ธนาคารตระหนักถึงการมีส่วนช่วยกระตุ้นเศรษฐกิจ ในช่วงที่มีความเปราะบางจากทั้งปัจจัยภายนอกและภายในประเทศ เพื่อตอบสนองทิศทางอัตราดอกเบี้ยนโยบาย และการแบ่งเบาภาระลูกค้าและผู้ประกอบการทุกประเภท รวมทั้งลูกค้าเอสเอ็มอีและลูกค้ารายย่อยที่ได้รับผลกระทบทางธุรกิจ ธนาคารจึงได้ปรับลดอัตราดอกเบี้ยเงินกู้ MLR ลง 0.25% ต่อปี จากอัตรา 6.025% ต่อปี เหลืออัตรา 5.775% ต่อปี โดยมีผลตั้งแต่วันที่ 7 กุมภาพันธ์ 2563 เป็นต้นไป ซึ่งธนาคารหวังว่า การลดอัตราดอกเบี้ยเงินกู้ในครั้งนี้ จะมีส่วนช่วยลดภาระต้นทุนทางการเงิน ตลอดจนร่วมผลักดันเศรษฐกิจไทยโดยรวม
ขณะเดียวกัน ธนาคารคํานึงถึงลูกค้าที่มีรายได้จากการออมให้ได้รับผลกระทบน้อยที่สุด โดยยังคงอัตราดอกเบี้ยเงินฝากเท่าเดิม และเพื่อให้ลูกค้ามีกําลังในการใช้จ่าย ในภาวะที่เศรษฐกิจชะลอตัว โดยล่าสุด ธนาคารได้ออกเงินฝากประจําพิเศษ กรุงไทยเบิร์ธเดย์ ระยะเวลาฝาก 7 เดือน อัตราดอกเบี้ย 1.40%ต่อปี ลูกค้าที่สนใจสอบถามรายละเอียดได้ทุกสาขาทั่วประเทศ หรือที่ Krungthai Call Center 02-111-1111